Dona'm les entitats que apareixen en el següent text:
Lluïsa Vidal i Puig   (Barcelona, 2 d'abril de 1876 – Barcelona, 18 d'octubre de 1918), va ser una pintora catalana. Pertanyia a una família benestant i culta, que es relacionava amb l'ambient modernista de l'època. El seu pare era Francesc Vidal i Jevellí, ebenista, decorador i fonedor, dedicat a l'art i als negocis. El seu avi matern era un compositor de Vic, Bernat Puig. Lluïsa va créixer en un ambient propici a les creacions artístiques. S'educà amb el seu pare, va rebre lliçons de Joan González (germà de l'escultor Juli González), d'Arcadi Mas i Fontdevila, del xilògraf Gómez Polo i a París, d'Eugène Carrière. Influiran en ella artistes com Rusiñol i Casas, Casas en el retrat i Rusiñol sobretot quant a solucions compositives. Lluïsa va ser l'única dona de la seva època que es va dedicar professionalment a la pintura i l'única que va anar a París a estudiar. Quan torna de París s'afilia al grup de feministes catòliques liderades per Carme Karr. En aquest cercle es mogué des d'aleshores i molts dels seus retrats foren de les dones d'aquest entorn, de la seva família i d'amics. Dona activa i compromesa socialment, visqué de la pintura i de les classes particulars que impartia en el seu taller del carrer Salmerón, avui Gran de Gràcia, que abans havia ocupat Nonell, i de les col·laboracions en revistes. Entrà en contacte amb tot el grup d'artistes europeus, fugitius de la guerra i establerts a Catalunya, i es convertí en una activa pacifista formant part del Comitè Femení Pacifista de Catalunya. La seva participació en el món artístic s'inicià en els Quatre Gats, on fou l'única dona que va exposar. Col·labora a la revista Feminal, en ella il·lustrà contes de les millors escriptores catalanes del moment (Dolors Monserdà, Caterina Albert, Carme Karr, etc.). El 1910 s'incorporà a l'Institut de Cultura i Biblioteca Popular per a la Dona, creat per Francesca Bonnemaison, del qual fou presidenta del Tribunal d'exàmens i jurat de la secció d'art. També participà en el Patronat d'Obreres de l'Agulla, fundat per Dolors Monserdà, i en La Llar, la residència per a estudiantes i professores fundada per Carme Karr.
Lluïsa Vidal i Puig : artista_o_autor, Barcelona : Entitat_Geopolítica, Francesc Vidal i Jevellí : artista_o_autor, Vic : Entitat_Geopolítica, Bernat Puig : artista_o_autor, Lluïsa : artista_o_autor, Joan González : artista_o_autor, Juli González : artista_o_autor, Arcadi Mas i Fontdevila : artista_o_autor, Gómez Polo : artista_o_autor, París : Entitat_Geopolítica, Eugène Carrière : artista_o_autor, Rusiñol : artista_o_autor, Casas : artista_o_autor, Carme Karr : artista_o_autor, Gran de Gràcia : ubicació, Nonell : artista_o_autor, Catalunya : Entitat_Geopolítica, Comitè Femení Pacifista de Catalunya : organització, Quatre Gats : organització, Feminal : mitjans_massius, Dolors Monserdà : artista_o_autor, Caterina Albert : artista_o_autor, Institut de Cultura i Biblioteca Popular per a la Dona : organització, Francesca Bonnemaison : artista_o_autor, La Llar : edifici, carrer Salmerón : ubicació, Patronat d'Obreres de l'Agulla : organització